Ѿ іудє́й же єли́цы сіѐ избра́ша житіѐ, су́ть іѡнада́ва сы́ны, всѣ́хъ си́це жи́ти хотя́щихъ предаю́щихся, въ то́жде возво́дятъ жи́тельство: въ ку́щахъ ѡбита́ютъ всегда̀: ѿ віна́ же и всѣ́хъ къ сластолю́бію влеку́щихъ воздержава́ющеся, и пи́щу иму́ще просту́ю, и потре́бу тѣ́ла умѣ́ренну: ѕѣлѡ̀ у́бѡ прилѣжа́ще правоучи́тельному навыкнове́нію, въ умозрѣ́ніи мно́жае пребыва́ютъ: ѿсю́ду же и єссе́и имену́ются, сіѐ явля́ющу и́мени